als_Latn dik_Latn sag_Latn
Diego Alves nuk mjafton për Valencian, pavarësisht se priti dy penallti, pasi Griezmann dhe Gameiro gjithsesi arritën t’i dërgonin topin në rrjetë me Atleticon që fitoi 2-0 në “Mestalla” duke ruajtur pathyeshmërinë në La Liga. Në Valencia u zhvillua një ndeshje mjaft e bukur por më emocionuese e bëri Alves që në fund e pjesës së parë me një pritje spektakolare arriti të presë penalltinë e Griezmanit.
Atë që nuk bëri nga 11-metrat, Griezmann e bëri në lojë e sipër kur në të 63-tën mposhti portierin e Valencias për epërsinë e madrilenëve.
Los colchoneros mund të kishin mbyllur ndeshjen 6 minuta më pas, por Alves kishte sërish radhën për të pritur një penallti këtë herë atë të Gabit. Skuadra e Simeones pavarësisht vështirësive arriti të ruajë avantazhin dhe në të 93-tën gjeti dhe golin që mbylli përfundimisht ndeshjen me anë të Kevin Gameiros, që vulosi fitoren e katërt në këtë sezon për të tijtë.
als_Latn als_Latn als_Latn